Elena Luminița Bîrsan, în vârstă de 13 ani, din comuna Stănița a fost dată dispărută astăzi, 30 martie, de mama ei, după ce joi, 28 martie, a plecat de acasă și nu s-a mai întors.
Fata a fost trimisă de părinți pe câmp să aibă grijă de animale la pășunat și nu a mai revenit de atunci.
"Ultima dată minora a fost văzută în seara zilei de 28 martie culegând flori, în apropierea pădurii de lângă satul Chicirea.
Semnalmente : înălțime 1,40 m, greutate 40 kg, ochi verzi, păr șaten
Aceasta purta pantaloni tip jeans de culoare albastru, geacă din fâș de culoare roșie, fiind încălțată cu pantofi sport negri și având capul descoperit.
Orice persoană o vede sau deține informații cu privire la aceasta este rugat să apeleze 112!", precizează IPJ Neamț.
Echipajelor de poliție care au pornit în căutarea fetiței li s-au alăturat
5 pompieri din cadrul Detașamentului Roman cu un autoturism de serviciu și un UTV, potrivit informațiilor furnizate de căpitan Irina Popa, purtătorul de cuvânt al ISU Neamț.
IGSU, la solicitarea IPJ Neamț, a transmis mesaj RO-ALERT cetățenilor din zona a patru comune din județul Neamț și două din județul Iași: Stănița, Bâra, Boghicea, Pâncești, Dagâța și Tansa.
Angela Croitoru